[bookmark: OLE_LINK1][image: ][image: 100px-Stema_Timisoara]
[image: C:\Users\bianca.todea.DPCTIM\AppData\Local\Microsoft\Windows\Temporary Internet Files\Content.Outlook\IP6GICDL\DIRECTIA POLITIEI LOCALE TIMISOARA 9001_RO.jpg]ROMÂNIA
CONSILIUL LOCAL AL MUNICIPIULUI TIMIŞOARA
DIRECŢIA POLIŢIEI LOCALE
Număr operator de date cu caracter personal: 5082
Str. Avram Imbroane, nr. 54, 300129 Timişoara; C.I.F. 27872311 
Tel./Fax: +40-256-246112;  E-mail : contact@politialoctm.ro
Web : www.polcomtim.ro 
Nr. 3863/19.06.2014
SC 2014 - 15975/20.06.2014
                                                                                                                                      

                                                                                                                                        A P R O B A T
                                                                                                                                PRIMAR
                                                                                                                                 NICOLAE ROBU



REFERAT

privind modificarea și  completarea anexei la Hotărârea Consiliului Local al Municipiului Timișoara nr. 371/30.10.2007 privind constatarea şi sancţionarea contravenţiilor pe teritoriul Municipiului Timişoara,  modificată si completată prin Hotărârea Consiliului Local al Municipiului Timișoara nr. 206/26.05.2009

Prin Hotărârea Consiliului Local al Municipiului Timişoara nr. 371, adoptată în data de 30.10.2007 a fost reglementată problematica constatării şi sancţionării contravenţiilor pe teritoriul Municipiului Timişoara.
Pentru a se asigura o reglementare mai clară a unor fapte considerate contravenţii, pentru a înlătura caracterul echivoc sau incomplet precizat al unor articole, pentru a unifica unele fapte contravenţionale aplicabile deopotrivă persoanelor fizice cât şi persoanelor juridice, pentru a evita posibile interpretări neconforme cu intenţia reală a autorităţii deliberative, propunem modificarea şi completarea unor texte din actul normativ local menţionat mai sus.
[bookmark: _GoBack]Astfel, fapta descrisă la art.1 al. (1) lit. r), aplicabilă persoanelor juridice, respectiv: „să asigure salubrizarea şi împrejmuirea terenurilor pe care le deţin sub orice formă legală, atât cele din intravilanul municipiului cât şi cele situate de-a lungul căilor de comunicaţie rutieră şi feroviară” şi fapta descrisă la art.2 al. (1) lit. u) aplicabilă persoanelor fizice, respectiv: „să asigure salubrizarea şi împrejmuirea terenurilor virane pe care le deţin sub orice formă legală, atât cele din intravilanul municipiului cât şi cele situate de-a lungul căilor de comunicaţie rutieră sau feroviară, precum şi amplasarea pe aceste terenuri la loc vizibil pe frontul stradal, a unui panou care să cuprindă sintagma “proprietate privată”,  au acelaşi conţinut şi se aplică atât persoanelor juridice cât şi fizice. Ca urmare, propunem: revocarea literelor r) şi u) de la articolele menţionate mai sus, unificarea conţinutului textelor acestora şi descrierea unei singure fapte contravenţionale, care să se aplice atât persoanelor juridice cât şi persoanelor fizice, prevăzută într-un nou aliniat, respectiv al. (2) la art. 3, cu lit. a) şi b), care vor avea următoarul cuprins:
- Art. 3 al. 2: „Pentru asigurarea unui aspect gospodăresc al municipiului,  persoanele fizice şi juridice au următoarele obligaţii: 
a) Să asigure salubrizarea, cosirea buruienilor, vegetaţiei ierboase şi curăţarea vegetaţiei lemnoase(lăstăriş), colectarea şi transportul deşeurilor rezultate, de pe terenurile virane pe care le deţin sub orice formă legală, situate în intravilanul municipiului şi a celor situate de-a lungul căilor de comunicaţie rutieră sau feroviară, să asigure împrejmuirea acestora şi să amplaseze pe aceste terenuri, la loc vizibil, la frontul stradal, un panou care să cuprindă sintagma ”proprietate privată”. 
b) Să asigure curăţarea buruienilor, vegetaţiei ierboase şi lemnoase din jurul imobilelor pe care le deţin sub orice formă şi a împrejmuirilor acestora, din jurul şi din interiorul incintelor/curţilor, triajelor, altor spaţii amenajate, să asigure un aspect salubru şi gospodăresc al acestora”.

- La art. 3 după al. 3, se introduce al. 4, care va avea următorul cuprins:
al.4: „Nerespectarea prevederilor art.3 alin.2 se sancţionează contravenţional cu amendă cuprinsă între 1500-2500 lei, atât pentru persoanele fizice cât şi pentru persoanele juridice”.
Având în vedere aceste aspecte şi ţinând seama de prevederile art. 2 alin. 2 din O.G. nr. 2/2001 privind regimul juridic al contravenţiilor, potrivit cărora „ prin hotărâri ale autorităţilor administraţiei publice locale sau judeţene se stabilesc şi se sancţionează contravenţii în toate domeniile de activitate pentru care acestora le sunt stabilite atribuţii prin lege, în măsura în care în domeniile respective nu sunt stabilite contravenţii prin legi, ordonanţe sau hotărâri ale Guvernului”, propunem modificarea  şi completarea  Anexei la Hotărârea Consiliului Local nr. 371/30.10.2007 privind constatarea şi sancţionarea contravenţiilor pe teritoriul Municipiului Timişoara, modificată şi completată prin Hotărârea Consiliului Local al Municipiului Timişoara nr. 206/2009, conform Anexei prezentului referat.

